ΙΟιωιικοποίποη 
οπιηίνει ερπόριο... 


Ερπόριο οπμαίνει 
ΣΙΕΓΕΡΙΣΜΟΙ 
ΤΟΝ ΚΟΙΝΟΝΙΚΟΝ 
ΑΝΑΓΚΟΝ! 

1: το νερό... 


Ε ίναι γνώσεις εγκυκλοπαιδικές, που έχουν τώρα δραματική αξία: 
το νερό καλύπτει το 70% του πλανήτη Γη (χώρια η άγνωστη πο¬ 
σότητα των υπόγειων υδάτων). Το καθαρό νερό των βροχών που πέ¬ 
φτει κάθε χρόνο υπολογίζεται σε 40.000 έως 50.000 κυβικά χιλιό¬ 
μετρα. 

Το νερό δεν καταστρέφεται! Η ποσότητά του στον πλανήτη παρα¬ 
μένει σταθερή. 0 κύκλος της εξάτμισης, των νεφών, των βροχών, 
των παγετώνων, οι θάλασσες, τα ποτάμια, οι λίμνες στην επιφάνεια 
ή υπόγεια, όλα αυτά αποτελούν διαφορετικές μορφές του νερού. 

Όμως κανείς δεν κατασκευάζει νερό! 

Ε κείνο που διαφοροποιείται είναι τα είδη - και τα μεγέθη - της 
χρήσης του νερού. Η δραστηριότητα στην οποία χρησιμοποιεί¬ 
ται η μεγαλύτερη ποσότητα του παγκόσμια διαθέσιμου καθαρού νε¬ 
ρού (τα 2/3) είναι η γεωργία. Η αγροτική παραγωγή, για πότισμα. Το 
μισό απ' αυτό νερό, δηλαδή το 1/3 της παγκόσμιας γεωργικής χρή¬ 
σης νερού, αφορά τρεις μονάχα καλλιέργειες: του βαμβακιού, του σι¬ 
ταριού και του ρυζιού. 

0 δεύτερος στη σειρά χρήστης νερού, είναι η βιομηχανία. Ένα αυ¬ 
τοκίνητο, για την κατασκευή του, (απ' την αρχική φάση της επε¬ 
ξεργασία των μετάλλων και των πλαστικών ως την τελική κατασκευή 
των εξαρτημάτων) χρησιμοποιεί 148,5 τόνους νερό! Η κατασκευή 
ενός μονάχα μικροτσίπ χρειάζεται 38 λίτρα νερό. Ένα μεσαίου μεγέ¬ 
θους εργοστάσιο κατασκευής μικροτσίπ χρειάζεται κάθε μήνα 190 χι¬ 
λιάδες τόνους νερό! Αυτή η ποσότητα ισοδυναμεί με τις ανάγκες 
ύδρευσης μιας μικρής πόλης 20.000 κατοίκων. 

Η χρήση του νερού για πόση και για υγιεινή (πλύσιμο σωμάτων, 
ρούχων, λάτζα κλπ) είναι η σημαντικά μικρότερη. Όμως είναι 
εκείνη που γίνεται άμεσα αισθητή στον καθένα και στην καθεμιά μας. 
Το νερό (μαζί με τον αέρα) είναι οι μοναδικές 
απαραίτητες για την ζωή "πρώτες ύλες" για τις 
οποίες δεν υπάρχει, και δεν μπορεί να υπάρξει 
υποκατάστατο! 

Αυτό σημαίνει ότι όποιος καταφέρει να βάλει στο χέρι το νερό μιας 
περιοχής, είναι ο πραγματικός κύριος της ζωής (της ανθρώπινης και 
όχι μόνο) σ' αυτήν την περιοχή!!! 

2: το εμπόριο 


Γ ία να μπορεί κάποιος να πουλάει κάτι βγάζοντας κέρδος, πρέ¬ 
πει αυτό το "κάτι" να είναι σχετικά σπάνιο. Να μην υπάρχει 
εύκολα διαθέσιμο. Για να υπάρχει εμπόριο νερού πρέπει να υπάρ¬ 
χει έλλειψη, σπανιότητα νερού. Πώς είναι, όμως δυνατόν, να 
υπάρχει έλλειψη, σπανιότητα, σε κάτι που είναι παγκόσμια δια¬ 
θέσιμο και στην ίδια σταθερή ποσότητα απ' τα Βάθη των αιώνων; 

Μ πορεί να υπάρξει έλλειψη νερού, επειδή δημιουργείται σαν 
τέτοια! Ειδικά σε ότι αφορά, το καθαρό, πόσιμο νερό. 
Παγκόσμια τρεις είναι οι τρόποι κατασκευής της έλλειψης καθα- 
ρσύ, πόσιμου νερού, που αποτελεί τη βάση τσυ εμπορίσυ: 

- Μέσω και εξαιτίαςτης μόλυνσηςτου νερού, την οποία κάνουν 
01 δυο μεγαλύτερες χρήσεις τσυ, η γεωργική (φυτοφάρμακα, λι¬ 
πάσματα) και η βιομηχανική (τοξικά. Βαρέα μετάλλα, κλπ). 

- Μέσω των μεγάλων αστικών συγκεντρώσεων: όσο πιο μεγάλη 
είναι μια πόλη τόσο πιθανότερο είναι να υπάρχει έλλειψη επαρ¬ 
κών ποσοτήτων καθαρού, πόσιμου νερού για τους κατοίκους της. 
Στην ίδια κατηγορία ανήκουν τα μαζικά τουριστικά θέρε¬ 
τρα, τα οποία 99 φορές στις 100 δημιουργούνται σε τόπους που 
δεν διαθέτουν αποθέματα νερού για να συντηρήσουν χιλιάδες μο¬ 
νομιάς συγκεντρωμένους τουρίστες... 

- Μέσω της μη συντήρησης και της εγκατάλειψης των συστημά¬ 
των ύδρευσης (των πόλεων), οπότε υπάρχουν μεγάλες διαρροές. 

0 1 πολύ παλιοί έμποροι νερού ήταν οι "νερουλάδες": αυτοί, 
δηλαδή, που μετέφεραν νερό από μακρινές πηγές. Πληρώ¬ 
νονταν για την μεταφορά του νερού. 

Όμως τα 40, 50 τελευταία χρόνια το εμπόριο νερού παγκόσμια 
έχει αλλάξει εντελώς μορφή. Και έχει οργανωθεί με τέτοιον τρό¬ 
πο ώστε να αποφέρει τεράστια κέρδη στους εμπόρους. Υπάρχουν 
δύο μεγάλοι κλάδοι κερδοφορίας: 

- το εμφιαλωμένο (επιτραπέζιο) νερό* 

- τα δίκτυα ύδρευσης των πόλεων. 






3: τα κέρδη... 


Τ ο εμπόριο εμφιαλωμένου πόσιμου νερού ήταν το πρώτο μεγάλο 
κύμα εκμετάλλευσης και κερδοφορίας, που έχει γίνει πια απόλυ¬ 
τα αποδεκτό. Είτε επειδή τα δίκτυα ύδρευσης εγκαταλείφθηκαν σκό¬ 
πιμα (απ' τα κράτη, τους δήμους) στην παρακμή, σπότε η πσιότητα 
τσυ νερσύ τσυς έπεσε, είτε επειδή τα εμφιαλωμένα νερά διαφημί¬ 
στηκαν σαν "υγιεινά", "εμπλουτισμένα" κλπ, το εμπόριο εμφιαλωμέ¬ 
νων έγινε μια τεράστια παγκόσμια μπίζνα, της σπσίας αφεντικά είναι 
(όπως και στα ιδιωτικά δίκτυα ύδρευσης) μια χσύφτα μεγάλες εται¬ 
ρείες: 01 γαλλικές 5υθζ, νίνθηάί και 53υΓ, η αγγλογερμανική ΚννΕ- 
Τή3ηΐθ5, η αμερικανική ΒθοήΙθί, και η ΝθεΙΙθ. Οι δύο πρώτες ελέγ¬ 
χουν περισσότερο από τα 2/3 της αγοράς και δραστηριοποιούνται σε 
περισσότερες από 150 χώρες με περισσότερους από 200 εκατομμύ¬ 
ρια καταναλωτές. 

Πόσο μεγάλα είναι τα κέρδη στο εμπόριο εμφιαλωμένων; Μια απλή 
συγκριτική έρευνα τσ καλοκαίρι του 2013 (στην Αθήνα) έδειξε ότι: 

- τσ δημόσια παρεχόμενα νερό του δικτύου έχει 0,4138 ευρώ το κυ¬ 
βικό (τα 1000 λίτρα) για κατανάλωση έως 16,5 κυβικά, και 0,6471 
ευρώ το κυβικό απ' τα 16,5 κυβικά και πάνω. Αυτό σημαίνει: από 
0,0004138 ευρώ έως 0,00006471 ευρώ το λίτρο, τιμή για το νερό 
της βρύσης. 

- 01 τιμές του εμφιαλωμένου κυμαίνονται από 0,5 ευρώ το μισό λί¬ 
τρο (στα περίπτερα) έως κατώτερη τιμή 1,5 ευρώ η συσκευασία των 
9 λίτρων (6X1,5) στα σσύπερ μάρκετ. Που σημαίνει από 1 ευρώ (πε¬ 
ρίπτερα) έως 0,166 ευρώ τσ λίτρα (κατώτατη σούπερ μάρκετ). 

Α υτές οι τιμές δείχνουν ότι το εμφιαλωμένο πουλιέται (στην κα¬ 
λύτερη των περιπτώσεων) 256.5 φορές ακριβότερα έως (στη 
χειρότερη) 2416 φορές ακριβότερα απ' το νερό της βρύσης!!! Εάν 
αρέσουν οι επί τοις εκατό αναγωγές: το εμφιαλωμένο είναι από 
25.650% έως 241.600% ακριβότερο απ' το νερό της βρύσης!!!! 
Αυτό συμβαίνει ελεύθερα, δημόσια, με την αποδοχή των πελατών, 
και χωρίς κανείς να διαμαρτύρεται για την ληστεία! Κι όμως: μια τό¬ 
σο απίστευτη κερδοφορία μέσω του εμφιαλωμένου προδιαγράφει το 
μέγεθος των κερδών που επιδιώκουν εκείνοι (οι ίδιες παγκόσμιες 
εταιρείες ή θυγατρικές τους) που θέλουν να βάλουν στο χέρι και τα 
δίκτυα ύδρευσης (Θεσσαλονίκης και Αθήνας προς το παρόν). 

Σε μια στιγμή ειλικρίνειας ο πρόεδρος της Ρθγπθγ (της γνωστής γαλ¬ 
λικής εταιρείας νερού) είχε δηλώσει: 

... Εκείνο που με εντυπώσιασε ήταν ... ότι αυτό που χρειάζεται 
να κάνεις είναι απλά να βγάλεις τα νερό απ' το έδαφος... Και 
ύστερα μπορείς να τσ παυλήσεις ακριβότερα απ' τσ κρασί, τα γά¬ 
λα ή το πετρέλαιο... 

Ακριβώς: το εμπόριο νερού έχει εκατοντάδες φορές πολλαπλάσια 
κερδοφορία απ' το εμπόριο πετρελαίου! 








4: τα δίκτυα 


Η "ιδιωτικοποίηση" των δικτύων ύδρευσης ήταν (παγκόσμια) το 
επόμενο ΜΕΓΑΛΟ ΚΟΛΠΟ για τον σφετερισμό των κοινωνικών 
αναγκών, μετά το εμπόριο εμφιαλωμένων. Κι αυτό για δύο λόγους: 
α) Όσο τα δίκτυα ύδρευσης παραμένουν δημόσια και οι υπεύθυνοι 
φροντίζουν την κατάστασή τους, "λειτουργούν ανταγωνιστικά" πρσς 
το εμφιαλωμένο / πόσιμο, και δεν αφήνουν τις εταιρείες να πετύ- 
χουντα ακόμα μεγαλύτερα κέρδη που ονειρεύονται οι μέτοχοι και οι 
οθο τους. Και 

β) Βάζοντας χέρι και στα δίκτυα σι έμπσρσι νερού γίνονται οι από¬ 
λυτοι κυρίαρχοι της ζωής, οπότε "παίζουν" με τις τιμές χωρίς αντί¬ 
παλο. (Εκτός από εμάς τους ίδιους!!!) 

0 1 ιδιωτικοποιήσεις των δικτύων ύδρευσης έχουν ξεκινήσει παγ¬ 
κόσμια πριν μερικές δεκαετίες. Συχνά ήταν / είναι μέρος των 
"προγραμμάτων δομικής προσαρμογής" που εποπτεύονται απ' το ΔΝΤ 
(το οποίο και στη συγκεκριμένη περίπτωση λειτουργεί σαν πολιορ¬ 
κητικός κριός των επιχειρήσεων...). 

Και επειδή σ στόχος των ιδιωτικοποιήσεων των δικτύων (όποιο πα¬ 
ραμύθι κι αν πουλιέται) είναι ένας, η όσο πιο μεγάλη κερδοφορία γί¬ 
νεται, σχεδόν παντού (είτε στην Αγγλία είτε σε περιοχές του "τρί¬ 
του κόσμου") μετά την ιδιωτικοποίηση συμβαίνουν τα εξής: 

- ανεβαίνουν θεαματικά οι τιμές του νερού· 

- καθώς 01 πιο αδύνατοι οικονομικά δεν μπορούν να ανταπεξέλ- 
θουν, μειώνουν σημαντικά τη χρήση νερού (: πλένουν τα κατσαρο- 
λικά ξανά και ξανά στο ίδιο νερό, κάνουν μπάνιο χρησιμοποιώντας 
δυο και τρεις άτομα το ίδιο νερό, πλένουν τα ρούχα τους πιο αραιά) 
με αποτέλεσμα την δραματική επιδείνωση της υγείας τους· 

- 01 διακοπές ύδρευσης για καθυστερήσεις εξόφλησης ή απλήρω- 
τσυς λογαριασμούς γίνονται το κύριο όπλο των εταιρειών, οδηγών¬ 
τας σε απελπισία πσλύ κόσμο· 

- 01 (συνήθως) πολυδιαφημισμένες "επενδύσεις στα δίκτυα" των 
νέων ιδιοκτητών ή δεν γίνονται ποτέ ή γίνονται με επιδοτήσεις των 
κρατών και με εξαιρετικά ευνοϊκά δάνεια των τραπεζών... Οπότε εί¬ 
τε η ποιότητα του νερού χειροτερεύει, είτε οι "επενδύσεις" πληρώ- 
νσνται ξανά απ' τους φορολογούμενους. 

Ε νάντια σ' αυτές τις καταστάσεις έχουν ξεσπάσει τις τελευταίες 
δεκαετίες σκληροί αλλά αποφασιστικοί αγώνες σε διάφορα ση¬ 
μεία ταυ κόσμσυ για να ξαναπεράσουν τα δίκτυα ύδρευσης σε δημό¬ 
σια ιδιοκτησία. Οι περισσότεροι ήταν νικηφόροι. 

Όμως δεν χρειάζεται να περιμένουμε για να γίνει το κακό, είτε στη 
θεσσαλσνίκη (ΕΥΑΘ) είτε στην Αθήνα (ΕΥΔΑΠ)!... 






01 κοινωνικές ανάγκες 


'^πως συμβαίνει σε κάθε κσινωνική ανάγκη πσυ ιδιωτικσπσιείται, 
ν^για να γίνει η ικανοποίησή της εμπόρευμα που πρέπει να αγο¬ 
ραστεί και να πληρωθεί (νοσοκομεία, εκπαίδευση, ηλεκτροδότηση, 
υπεραστικοί δρόμοι) έτσι και το εμπόριο του νερού ΔΕΝ ΚΤΥΠΑΕΙ ΤΟ 
ΙΔΙΟ ΤΟΥΣ ΓΙΑΝΤΕΣ. Αυτοί που θα κτυπηθούν απ'την ιδιωτικοποίηση 
της ΕΥΑΘ και της ΕΥΔΑΠ θα είναι όσοι και όσες βρίσκονται, από οι¬ 
κονομική άποψη, στα "χαμηλά" της κοινωνικής πυραμίδας. Εργάτες, 
μισθωτοί με χαμηλούς μισθούς, άνεργοι, συνταξιούχοι με μικρές 
συντάξεις. 

Εκείνοι που γεμίζουν πισίνες ή ποτίζουν αυλές με γκαζόν, δεν θα 
έχουν πρόβλημα: έχουν λεφτά. Όπως συμβαίνει παντού έτσι και στην 
περίπτωση του νερού οι κοινωνικές ανάγκες είναι ΑΝΑΓΚΕΣ με κε¬ 
φαλαία γράμματα για εκείνους κι εκείνες που σαν αυτόνομοι ονομά¬ 
ζουμε σύγχρονη εργατική τάξη. 

Η κυβέρνηση, φυσικά, προσπαθεί να κατευνάσει εκ των προτέρων 
τις αντιδράσεις. "Οι τιμές του νερού" (λένε οι εκπρόσωποί της) 
"θα μείνουν υπό τον έλεγχο της κυβέρνησης"... Α χαϋ! Όπως ακρι¬ 
βώς συμβαίνει με τις τιμές του ρεύματος, ή με την κατάσταση των 
νοσοκομείων - έτσι δεν είναι; Κάτι χειρότερο από κοροϊδία: ποιος θα 
αγοράσει σήμερα την ΕΥΑΘ και αύριο την ΕΥΔΑΠ εάν δεν έχει εκ των 
προτέρων κανονίσει (με κάθε κυβέρνηση...) τα κέρδη του; Είναι δυ¬ 
νατόν 01 έλληνες εργολάβοι, που θα είναι βασικοί συνεταίροι και μέ¬ 
τοχοι στις ιδιωτικές ΕΥΑΘ και ΕΥΔΑΠ, οι οποίοι τα έχουν βρει μέχρι 
τώρα μια χαρά με όλες τις κυβερνήσεις, να τα χαλάσουν για αυτήν 
την μπίζνα; 

Κι ύστερα, στους λογαριασμούς του νερού, μπορεί οι τιμές του να 
ανεβαίνουν "σιγά σιγά", αλλά τα "τέλη αποχέτευσης" να ανέβουν 
απότομα... Επειδή "πρέπει να γίνουν επενδύσεις στην αποχέτευση" 
(απ'τους καινούργιους ιδιοκτήτες) και άλλα παρόμοια... 

Η ιδιωτικοποίηση των δικτύων ύδρευσης / αποχέτευσης πρέπει 
να εμποδιστεί οπωσδήποτε. 

Είναι ένα κρίσιμο βήμα, αλλά μόνο το ΠΡΩΤΟ Βήμα. Η υπέρασπιση 
του νερού σαν δημόσισυ αγαθού πρέπει να κτυπήσει και την "καρ¬ 
διά" του εμπορίου, δηλαδή την κατανάλωση τσυ εμφιαλωμένου. Η 
απαίτηση για καλής ποιότητας δημόσια συστήματα ύδρευσης, για δη¬ 
μόσιες βρύσες στις πόλεις, και η διαρκής υπενθύμισα του ΠΟΣΟ 
ΑΚΡΙΒΟ είναι το εμφιαλωμένο, πρέπει να μπουν στην ημερήσια διά¬ 
ταξη. 

Διαφορετικά οι έμποροι νερού θα συνεχίσουν να θησαυρίζουν εκ¬ 
μεταλλευόμενοι τις ανάγκες μας. Και θα περιμένουν κάποια καλύτε¬ 
ρη στιγμή για να βάλουν στο χέρι τα δίκτυα... 

